GiliGold/VAD_KnessetCorpus huggingface dataset:
יצחק פינדרוס:
 מה יעשה אזרח נורמטיבי שהיה לו 24,000 מקומות לשים והיום יש לו 500 ובמקרה הטוב, אם תצליחו הצלחה מסחררת יהיה לו 2,500
יצחק פינדרוס:
 מה יעשה אותו אזרח שהיה לו 24,000 מקומות לשים את הבקבוקים
יצחק פינדרוס:
 מה יעשה ולא יחטא?
יצחק קורן:
ולא עמד בתור
יצחק קורן:
 אז הוא בא, חזר, הלך
יצחק קורן:
 היום הוא צריך לעמוד בתור
יצחק פינדרוס:
אמרתי, היה לו 24,000
יצחק פינדרוס:
 אני אומר נתון פשוט שמי שלא למד ליבה יודע
יצחק פינדרוס:
 24,000, היום יש לו 2,500
יצחק פינדרוס:
 מה יעשה אותו אדם?
מטי צרפתי הרכבי:
זה 10% רווח
יצחק פינדרוס:
זהו
יצחק פינדרוס:
 רואים שלא למדתי מתמטיקה
יצחק פינדרוס:
 כן, בבקשה
אלעד עמיחי:
אז בוקר טוב לכולם, שמי אלעד עמיחי, אני סמנכ"ל שלטון מקומי וקהילה ואחראי על תחום הפסולת והמחזור והממונה על פי חוק גם על חוק הפיקדון
אלעד עמיחי:
      אז אני דווקא חשבתי להתחיל באופן רחב, אבל שאלת שאלה ממוקדת על ה-24,000
אלעד עמיחי:
 אני אתחיל בזה ואחר כך אני אגע אני חושב מהנקודה שבה ד"ר שחר סיימה, מה צריך לעשות כדי לשפר את המצב ולהביא למצב הרבה יותר טוב ממה שנמצא עכשיו
אלעד עמיחי:
 ואנחנו עובדים על זה ואני אתאר
אלעד עמיחי:
      אבל קודם כל אני רוצה רגע להבהיר את הנקודה הזאת של ה-24,000 מול ה-500 או 2,500, למיטב ידיעתי ויתקנו אותי חבריי אחר כך פה, מהחברות שעוסקות בכך, יש כבר יותר מ-500 מכונות
יצחק פינדרוס:
הגענו ל-700?
אלעד עמיחי:
זה ממשיך לעלות
אלעד עמיחי:
 זה ממשיך, זה בסופו של דבר בתהליך
אלעד עמיחי:
 24,000 מחזוריות הפיקו בסופו של דבר את ה-55% מחזור
אלעד עמיחי:
 אבל לא כל המחזור הגיע מהמחזוריות האלה
אלעד עמיחי:
 כשאתם מדברים, שאלת על תחנות המעבר
אלעד עמיחי:
 תחנות המעבר לפחות מחצית או יותר ממה שנאסף לפני ההרחבה של החוק גם הוא היה מתחנות המעבר
אלעד עמיחי:
 כלומר, רק 20, עובדות, נתונים, רק 20%
יצחק פינדרוס:
אני זוכר את הנתונים מאז
יצחק פינדרוס:
 גם לא היו כל כך הרבה תחנות מעבר לפני שנתיים
יצחק פינדרוס:
 לא לפני שנה וחצי
יצחק פינדרוס:
 כשהיה דיון פה לפני שנתיים וחצי
אלעד עמיחי:
אבל אני רגע, אדוני, ביקשת נתונים
יצחק פינדרוס:
אפילו ירושלים עוד לא תפקדה כמו שצריך
מטי צרפתי הרכבי:
אבל המחזוריות היו 20% מהמחזור, זה נתון
אלעד עמיחי:
היו 20% מהמחזור והיום כבר 25% בתחום הזה
אלעד עמיחי:
 והמצב הוא לא טוב
אלעד עמיחי:
 שאני לא אשתמע שאנחנו חושבים שהמצב הוא אופטימלי
אלעד עמיחי:
 אז כלומר, המחזוריות שהיו פרוסות, אותם מכלים גדולים שהפכו לחלק מהנוף של מדינת ישראל, חלק אהבו את זה, חלק לא אהבו
אלעד עמיחי:
 היו הרבה תלונות מרשויות מקומיות
אלעד עמיחי:
 לצערנו, גם היו אסונות שעלו בחיי אדם עם הכלובים האלה
אלעד עמיחי:
 אז אני מסכים, יש יתרון גדול לנגישות ולקרבה
אלעד עמיחי:
 בסופו של דבר מה שאנחנו רואים בעולם המערבי בתחום של איסוף בקבוקים, לפחות באירופה, שהיא מובילה בתחום הזה, זה עולם הפיקדון
אלעד עמיחי:
 מרבית מדינות אירופה הולכות לכיוון של פיקדון
אלעד עמיחי:
 המדינות שלא הולכות לפיקדון שמות את זה בתוך, מה שאצלנו נקרא הכתום, ולא בכלובים כאלה גדולים
אלעד עמיחי:
 כאילו, משלבים את זה בעולם של מחזור אריזות
אלעד עמיחי:
 אבל מרבית מדינות אירופה הולכות לכיוון של פיקדון, כי הן שואפות להגיע ל-90% איסוף ומחזור
אלעד עמיחי:
      אנחנו כרגע מדברים על יעד עולה שיגיע ל-77%, באירופה כבר מדברים על 90%
אלעד עמיחי:
 תמיד הם מקדימים אותנו
אלעד עמיחי:
 והם מגיעים ליעדים האלה אך ורק בזכות פיקדון
אלעד עמיחי:
 יש לא מחקר אחד ולא שניים שמראים, אי אפשר להגיע ליעדי מחזור מעל 50%, 55%, 60% איסוף במכלי משקה בצורה שהיא ללא פיקדון
אלעד עמיחי:
 בסופו של דבר הפיקדון הוא זה שמביא את הבקבוק לנקודת הקצה שלו
אלעד עמיחי:
      עכשיו מה שחברת הכנסת אמרה פה
אלעד עמיחי:
 אנחנו לא רוצים שהוא רק יבוא, אנחנו רוצים שאנחנו נביא אותם
אלעד עמיחי:
 שאלה שקנו אותם זה אלה שיביאו את אותם מכלי משקה
אלעד עמיחי:
 ופה יש לנו תהליך
אלעד עמיחי:
 החוק עבר לפני שנה וחצי, כמו שאמרתי
אלעד עמיחי:
 לצערי, הוא לא נכנס בצורה מיטבית
אלעד עמיחי:
 הזמן שהיה שנה להיערכות לא נוצל על ידי השוק כדי להיערך, אלא בעיקר כדי להילחם בכניסתו
אלעד עמיחי:
 ובאמת, רק ביום, איך אומרים, בשריקת הפתיחה כולם הבינו שזה רציני ושזה הולך לקרות
אלעד עמיחי:
 ונכנסו שנת קורונה, אם אתם זוכרים, הרבה מאוד בעיות בהובלה ושינוע
אלעד עמיחי:
 ובאמת אותן מכונות שהן הדבר הנכון והיעיל והטוב ביותר כדי להחזיר מכלי משקה, הכניסה שלהם הייתה איטית
אלעד עמיחי:
     לעומת זאת, ואני באמת אשמח גם, אני רואה פה את חברי מהעולם הזה, מהעולם העסקי שהם בקיאים יותר במספרים להגיד כמה
אלעד עמיחי:
 אנחנו עדים לזה שהחוק, עצם כניסת החוק או הרחבת החוק הביאה לוודאות בשוק הזה שזה הולך לקרות וזה גרם לשני דברים: אחד, בקצה של עולם המחזור קמו שני מפעלים למחזור בקבוקים
אלעד עמיחי:
 גם על זה אני מניח ידברו פה
אלעד עמיחי:
 דבר שלא היה קיים בישראל ולא היה קורה בישראל אילולא היה מובטח זרם בקבוקים נקי, שזה מאוד חשוב, אפרופו תחנות מיון ומעבר
אלעד עמיחי:
 חשוב מאוד שהבקבוקים יהיו נקיים, מה שנקרא עם תו תקן למתכון
יצחק פינדרוס:
 בשביל שבקבוקים יגיעו מתחנות מיון אין צורך בפיקדון
אלעד עמיחי:
נכון, זה בדיוק מה שאני אומר
יצחק פינדרוס:
שנייה, אין צורך
יצחק פינדרוס:
 זה לא רלוונטי
יצחק פינדרוס:
 אז בוא נוציא את תחנות המיון מהמשחק
יצחק פינדרוס:
 הן לא חלק מהדיון
יצחק פינדרוס:
 כשאנחנו מדברים על אזרחי ישראל, זה כדי שקרן הניקיון יהיה עליו דיונים בעשור הקרוב
נופר טל:
איך המכונות הגורסות תורמות למחזור?
יצחק פינדרוס:
שנייה, לא להתפרץ, אנחנו נגיע
יצחק פינדרוס:
 לא להתפרץ
יצחק פינדרוס:
 אני אומר עוד פעם, בוא נחדד: מה שמגיע מחדרי המיון אין להם שום קשר לחוק הפיקדון
אלעד עמיחי:
אדוני יושב הראש, אתה צודק במיליון אחוז
יצחק פינדרוס:
פשוט בוא לא נערבב מין שלא במינו
מטי צרפתי הרכבי:
איך מנגישים את השירות לאזרח בקצה
אלעד עמיחי:
בדיוק
אלעד עמיחי:
 שיהיה שירות טוב לאזרחים
אלעד עמיחי:
 ודרך אגב, יש אפשרות, וגם על זה אני אגיד מילה, פשוט ברגולציה
אלעד עמיחי:
 לנתב לאן, מאיפה מותר ומאיפה אסור
מטי צרפתי הרכבי:
אתה יכול לומר מילה לגבי החברות הפרטיות שעכשיו קיבלו את הזיכיון לאיסוף?
אלעד עמיחי:
הם לא קיבלו זיכיון לאיסוף
מטי צרפתי הרכבי:
או הן אוספות, אני לא יודעת
אלעד עמיחי:
מי שאחראי על איסוף - - -
מטי צרפתי הרכבי:
זה החברה המרכזית?
אלעד עמיחי:
לא רק החברה המרכזית
אלעד עמיחי:
 יש יצרנים ויבואנים גדולים
אלעד עמיחי:
 מי שאחראי על פי חוק - - -
מטי צרפתי הרכבי:
אבל אסופתא והנקודה הירוקה?
אלעד עמיחי:
הן חברות איסוף שהן ידברו בעד עצמן על הפעילות העסקית שלהם, הם גורמים עסקיים
מטי צרפתי הרכבי:
אבל מי מציב את המכלים ברחבי הארץ? את המכונות?
אלעד עמיחי:
מי שאחראי על זה חברות המשקאות
אלעד עמיחי:
 יצרני ויבואני המשקאות
נופר טל:
לא נכון, זה לא נכון
יצחק פינדרוס:
לא להתפרץ
מטי צרפתי הרכבי:
אני לא מצליחה להבין מי אחראי
אלעד עמיחי:
מי שאחראי על פי חוק זה היצרנים והיבואנים
אלעד עמיחי:
 בפועל הם אחראים על פי חוק
אלעד עמיחי:
 בתוך שרשרת האיסוף, על זה בטח היא מתרעמת, יש גם את בתי העסק
אלעד עמיחי:
 גם לבתי העסק יש חובות בחוק
אלעד עמיחי:
 והן חייבות לקבל ולהחזיר, לקבל בקבוקים ולהחזיר פיקדון
אלעד עמיחי:
 ובאמת רבות מהן בחרו את הדרך היעילה והנכונה להציב מכונות לאיסוף מכלי משקה אוטומטיות
אלעד עמיחי:
      אבל שוב, בקצה, מי שיעמוד בסוף צריך לעמוד ביעדים אלה חברות המשקאות והן אלה ששוכרות את שירותי חברות האיסוף והמחזור
מטי צרפתי הרכבי:
זה גם בפריפריה?
אלעד עמיחי:
עכשיו מילה על הפריפריה
אלעד עמיחי:
 תכף, עוד מילה
אלעד עמיחי:
 אני אומר שוב, אנחנו שנה וחצי אחרי, זה נראה לנו עולם ומלואו
אלעד עמיחי:
 המחזוריות חיו בחיינו 20 שנה
אלעד עמיחי:
 כן? התרגלנו אליהם במשך 20 שנה
אלעד עמיחי:
 אז אני חושב שגם שנה וחצי בעולם של יישום של חוק לא פשוט ומורכב זה עדיין שלבים התחלתיים
אלעד עמיחי:
 זה מאוד חשוב שאנחנו דנים בזה עכשיו ומתכווננים קדימה ועושים את השינויים
אלעד עמיחי:
 עושים את השינויים
מטי צרפתי הרכבי:
איבדתם את הציבור
אלעד עמיחי:
נכון
אלעד עמיחי:
 אבל גם עכשיו לא צריך להטעות את הציבור
מטי צרפתי הרכבי:
לא, אני אומרת, אמון הציבור בסוף, אמון הציבור זה משהו שנבנה במשך 20 שנה ועכשיו יש איזה שהן - - -
אלעד עמיחי:
אבל הוא לא הגיע לתוצאות, הוא לא הגיע לתוצאות
מטי צרפתי הרכבי:
 אז אוקיי, אז משהו עשינו לא בסדר
אלעד עמיחי:
אז צריך לבנות אמון חדש בציבור ולזכות מחדש באמון הציבור
אלעד עמיחי:
 אז אני אומר, ביחס לזה אנחנו רואים עמידה ביעדים
אלעד עמיחי:
 עמידה ביעדים באמת מושגת בחלקה בציבור בחלקה מבתי עסק, אולמות אירועים וכאלה וחלקה עדיין מתחנות מעבר לצערנו
מטי צרפתי הרכבי:
אתה יודע להגיד לנו כמה הציבור?
אלעד עמיחי:
רק ביולי אנחנו מקבלים לפי חוק - - -
מטי צרפתי הרכבי:
לא, אבל אני אומרת, אם יש 500 או 1,000 מכונות אז ברור שהחלק, התרומה של הציבור ביעדים היא מינורית
מטי צרפתי הרכבי:
 בעצם ההגדרה, בעצם המתמטיקה
אלעד עמיחי:
אבל אמרתי, כרגע אנחנו מעריכים שהיא בערך בין 20% ל-25% כמו שהיה במחזוריות
אלעד עמיחי:
 וזה בשנה הראשונה, עם התנאים המוגבלים
אלעד עמיחי:
 אנחנו בטוחים שעם האכיפה ועם תוספת המכלים
מטי צרפתי הרכבי:
אתה מדבר רק על הגדולים
אלעד עמיחי:
לא, על סך הכול
אלעד עמיחי:
 לא, הגדולים זה 20%-25%
יצחק פינדרוס:
אני לא יודע איך, אני לא יודע מי בדק את הנתונים האלה
יצחק פינדרוס:
 אבל אני יכול להגיד לך כאזרח ישראלי שגר בפריפריה, בירושלים, יכול לומר לך דבר פשוט: רוב משקי הבית שהיו שמים בכלובים היום לא שמים
יצחק פינדרוס:
 איך זה מסתדר עם הנתונים שאתה אומר שאתם עומדים באותם יעדים בהחזרה של הציבור? משהו פה לא מסתדר מבחינה טכנית
אלעד עמיחי:
כי זה יעדים נמוכים, אדוני יושב הראש
יצחק פינדרוס:
תצא לרחוב ותבדוק
יצחק פינדרוס:
 אנשים שהיו שמים בכלובים לא עושים את זה
אלעד עמיחי:
אני מצטער שאני אומר את זה, אבל אני לא מתגאה ביעדים האלה
אלעד עמיחי:
 אלה יעדים של 20%
יצחק פינדרוס:
לא, אבל אני חושב שזה פחות
אלעד עמיחי:
לא, 20%-25% זה יעדים מאוד נמוכים של השתתפות הציבור
יצחק פינדרוס:
או שלפני כן במחזוריות היה יותר מ-25%
יצחק פינדרוס:
 אין מצב, זה לא אותו מצב
מטי צרפתי הרכבי:
זה הרבה מוסדי והרבה תחנות מעבר
יצחק פינדרוס:
תחנות מעבר זה בסדר, אבל זה לא הציבור
מטי צרפתי הרכבי:
וגם הרבה מוסדי
מטי צרפתי הרכבי:
 האזרח ששילם לא מקבל
אלעד עמיחי:
המחזוריות פשוט היו, באופן, בנתון, overrated המראה שלהן והדומיננטיות שלהן בציבור ביחס לכמה שהן הביאו, היה לא פרופורציונלי
יצחק פינדרוס:
אני מדבר על משפחה נורמטיבית
יצחק פינדרוס:
 אני מציע לבדוק
יצחק פינדרוס:
 משפחה נורמטיבית, לא פריקים של איכות הסביבה כמו חברת הכנסת מטי הרכבי
יצחק פינדרוס:
 שיש לה בעיה של שלום בית עם זה, זה בסדר גמור
יצחק פינדרוס:
 אני רק אומר, אדם נורמטיבי היום, כשאין לו אפשרות איפה לשים את הבקבוקים שם אותם בפח הרגיל
יצחק פינדרוס:
 התנפלו עליי כבר אז בדיון
יצחק פינדרוס:
 אמרתי זה מה שיקרה וזה מה שקורה
יצחק פינדרוס:
 אני מציע לך, צא החוצה לרחוב ותבדוק את זה
יצחק פינדרוס:
 אני חי במקרה בחברה שמשתמשת המון בבקבוקים הגדולים ואני אומר לך, רובם שמים את זה בפח הרגיל
אלעד עמיחי:
עכשיו אני אגיד מילה רק על הפריפריה
מטי צרפתי הרכבי:
גם הכתום הוא לא פתרון
מטי צרפתי הרכבי:
 אני גם מוכנה, אני באופן אישי מוכנה לוותר על הכסף של הפיקדון
מטי צרפתי הרכבי:
 רק לוודא שזה מוחזר
מטי צרפתי הרכבי:
 אבל גם הכתום הוא לא מתווה, כי הוא לא מפוזר נכון וגם הרשות המקומית, כמי שהייתה ראש רשות, הרשות המקומית משלמת בגין המיונים
אלעד עמיחי:
אז א', היא לא משלמת
מטי צרפתי הרכבי:
בגין המיון
אלעד עמיחי:
אבל היא לא משלמת על הפיקדון
יצחק פינדרוס:
היא משלמת
מטי צרפתי הרכבי:
כשממיינים את זה לפיקדון ולא פיקדון
יצחק פינדרוס:
היא משלמת, אני אסביר
אלעד עמיחי:
היא לא משלמת, אני יודע
יצחק פינדרוס:
אני אסביר לך מאיפה היא משלמת
יצחק פינדרוס:
 במקרה יש איזה עיירה קטנה, קוראים לה ירושלים, אני הייתי מחזיק תיק תברואה שם במשך איזה 7
יצחק פינדרוס:
5 שנים, קצת מכיר את הנושא
יצחק פינדרוס:
 אתה משלם לפי הפינוי, לפי הגודל של מה שפינית
יצחק פינדרוס:
 אתה משלם גם לפי המשקל, גם לפי הפינוי, גם על ההובלה וגם על המיון
יצחק פינדרוס:
 עכשיו, אם הבקבוק לא נכנס, היום זה בתוך הפח הטמון, הוא נכנס לכלוב – לא שילמת
יצחק פינדרוס:
 היום הוא נכנס לפח הטמון אתה משלם
אלעד עמיחי:
אדוני יושב הראש, אני רק רוצה להגיד, בלי זה
אלעד עמיחי:
 אתה לא היית יכול לדעת מה העלות של הכתום בירושלים כי רק השנה נכנס כתום לירושלים
יצחק פינדרוס:
לא, על הכלוב לא הייתי משלם
אלעד עמיחי:
אבל על זה חברת הכנסת הרכבי מדברת
יצחק פינדרוס:
כתום בירושלים יש בשתיים שלוש נקודות, עזוב
יצחק פינדרוס:
 בוא נהיה רציניים
מטי צרפתי הרכבי:
הכתום אתה לא נקנס - - - פיקדון כמשקל
מטי צרפתי הרכבי:
 אבל אתה משלם בגין העמידה
יצחק פינדרוס:
אני הוצאתי במשאיות 1
יצחק פינדרוס:
7 מיליון קוב ביום
יצחק פינדרוס:
 בסדר? טון, סליחה, טון ביום
יצחק פינדרוס:
 אני יודע מה הוצאתי
יצחק פינדרוס:
 ואני אומר לך שהוצאתי פחות בקבוקים, כי הבקבוקים נכנסו לכלובים
יצחק פינדרוס:
 היום הם לא נכנסים לכלובים, אתה מוציא אותם ומשלם אחר כך לגרין נט על המיון
יצחק פינדרוס:
 אתה משלם פעמיים: פעם אחת לחברה שמובילה את זה לשם ופעם שנייה לגרין נט על המיון
אלעד עמיחי:
אז אני אגיד עוד על הפריפריה ואז לאן פנינו, בסדר? לגבי הפריפריה הייתה החלטה בקרן הניקיון ו גם הצהרנו את זה בוועדות השונות, שהמדינה תתמוך, קרן הניקיון תתמוך במכונות להחזרת מכלי משקה באזורים שבהם באמת אין תפוצה של רשתות שיווק גדולות או מקומות שהם אחראים על פי חוק
אלעד עמיחי:
 אנחנו המתנו עם מתן התמיכה הזאת למכרז של החברה למשק וכלכלה שהסתיים בשבוע שעבר
אלעד עמיחי:
 הם בחרו מספר דגמים של מכונות ואנחנו ניתן את התמיכה בהתאם להחלטת קרן הניקיון, לרכש, שפשוט יהיה מה לקנות
אלעד עמיחי:
 כי אז כל אחד היה צריך לעשות מכרז בעצמו, זה לא היה יעיל
נופר טל:
ומי יחזיר את הכסף?
אלעד עמיחי:
הסתיימו, הסתיים המכרז, תמיכה לרשויות מקומיות עבור זה
אלעד עמיחי:
 סבסוד גבוה מאוד, גבוה מאוד
מטי צרפתי הרכבי:
לא, דרך אגב, זה מסוג הדברים שהמדינה צריכה להציב
מטי צרפתי הרכבי:
 זה בסוף זה לא אינטרס של ראש הרשות, זה יעד של מדינה
נופר טל:
אבל מי יחזיר את הפיקדון מהמכונות האלה? המכונות האלה, אתה שם את הבקבוקים, מה ייצא לך? זו גם שאלה
נופר טל:
 מי יחזיר את הכסף של הפיקדון?
אלעד עמיחי:
מי שאחראי
נופר טל:
מזומן? הרשות המקומית? זה יהיה כספומט
אלעד עמיחי:
מי שאחראי להחזיר את הפיקדון
אלעד עמיחי:
 מי שאחראי להחזיר את הפיקדון זה יצרני ויבואני המשקאות
מטי צרפתי הרכבי:
הכי נכון זה לתת יעדים לחברות הנכונות להציב בארץ
יצחק פינדרוס:
בואי, בואי, אבל לא, תני לו לסיים ואני אתן לך את רשות הדיבור
אלעד עמיחי:
עכשיו מילה מה הכיוונים
אלעד עמיחי:
 כמו שראינו פה ונשמע, ואנחנו מכירים בעובדה שחוק הפיקדון, ההרחבה שלו, הרחבה בצו ולא בחקיקה מלאה ומשלימה
אלעד עמיחי:
 ונוצרו, יש לזה יתרונות, יש גם חסרונות
אלעד עמיחי:
 ואנחנו שואפים בתקופה הקרובה, השרה תציג את זה גם, אני מניח ביום איכות הסביבה, להציג מספר פתרונות לחוק הפיקדון שיתנו תמונה שלמה יותר ויסתמו חורים בפרצה
אלעד עמיחי:
 למשל הנושא, דיברתם על חברות האיסוף שהיום גוף פרטי והן בעצם, לנו אין שום יכולת לאכוף עליהן, כי הן גוף פרטי לחלוטין
אלעד עמיחי:
 אנחנו יכולים או על רשתות השיווק או על היצרנים
מטי צרפתי הרכבי:
כל הטעויות
מטי צרפתי הרכבי:
 בסדר, כשהיה גוף, כשהיה מלכ"ר ועוד איכשהו יכולתם לעשות עליו רגולציה, אז עכשיו זה ניתן לגופים פרטיים שאין עליהם רגולציה
אלעד עמיחי:
אז אנחנו עכשיו רוצים בחקיקה לאפשר את הרגולציה
מטי צרפתי הרכבי:
ורק אני אגיד, ובמקום לתת למזהם להקים את המכונות בכל רחבי הארץ, כי המזהם הוא זה שצריך לאסוף את הפיקדון ולהחזיר לי את הכסף כאזרח, אז אתם מעמיסים את זה על הרשות המקומית
מטי צרפתי הרכבי:
 כשמי שצריך להציב את המכונות זה מי שאמור לאסוף את הבקבוקים וצריך לשלם לי כאזרח
מטי צרפתי הרכבי:
 זה ההיגיון
אלעד עמיחי:
את צודקת לגמרי
מטי צרפתי הרכבי:
זה ההיגיון
מטי צרפתי הרכבי:
 זה לא הרשות המקומית צריכה לעשות את זה
אלעד עמיחי:
זה לא רק ההיגיון, זה העיקרון, זה העיקרון של החוק
מטי צרפתי הרכבי:
לא, אבל אתה אומר הרשות המקומית
אלעד עמיחי:
לא אמרתי הרשות המקומית
מטי צרפתי הרכבי:
אמרת שתסבסדו מכונות
אלעד עמיחי:
זה בפריפריה לטובת זה
מטי צרפתי הרכבי:
גם בפריפריה, יואיל מי שצריך לאסוף את הבקבוקים להציב את המכונות ולשלם לי
מטי צרפתי הרכבי:
 אני שילמתי על זה
אלעד עמיחי:
זה לא במקום האחריות של היצרנים
מטי צרפתי הרכבי:
לא, לפריפריה אני מדברת
אלעד עמיחי:
גם בפריפריה, זה לא מוריד חובה ממי שצריך
אלעד עמיחי:
 זה רק כדי לנסות ולסייע
מטי צרפתי הרכבי:
פרקטית איך עושים את זה? אני לא מצליחה להבין איך פרקטית מי שאמור לפנות את הבקבוקים דואג לי לשירות הזה בפריפריה
אלעד עמיחי:
במקום שהוא יצטרך לשים בכל מכולת בכל מושב, עכשיו הוא בעצם, עוזרים לו, לא עוזרים לו, עוזרים לרשות המקומית והוא מחזיר
מטי צרפתי הרכבי:
מה זה קשור לרשות המקומית? תסביר לי למה צריך פה עוד שותף
אלעד עמיחי:
הם לא חייבים
אלעד עמיחי:
 הם לא חייבים
אלעד עמיחי:
 הרשות המקומית לא חייבת
אלעד עמיחי:
 אנחנו באנו בפנייה של רשויות מקומיות
מטי צרפתי הרכבי:
אז אם הרשות המקומית לא תשים, איך יהיה מענה?
אלעד עמיחי:
אז אנחנו, החובה מוטלת על כל יצרן ויבואן לאסוף
מטי צרפתי הרכבי:
איפה? במכולת השכונתית? איפה?
אלעד עמיחי:
בין השאר
נופר טל:
האכיפה לא נעשית שם, אני יכולה להבטיח לך
יצחק פינדרוס:
טוב, עו"ד הדס יעקבסון
אלעד עמיחי:
אני אומר, העבודה מול הרשויות המקומיות זה רק עוד משהו משלים
מטי צרפתי הרכבי:
תכריחו את היצרן
אלעד עמיחי:
זהו
אלעד עמיחי:
 אז אנחנו מתכוונים להביא שורה של צעדים, אני לא אפרט אותם עכשיו, שגם יגבירו את האחריות על היצרנים והיבואנים ועל פיקוח על חברות האיסוף
אלעד עמיחי:
 יגבירו את השירות לאזרח ויחייבו מתן שירות לפי כללים ברורים
אלעד עמיחי:
 כולל תדירות איסוף שאנחנו, אני מקווה, השבוע כבר נפרסם את תדירות האיסוף הרצויה, לא הרצויה, תדירות האיסוף שאנחנו קבענו מכל בית עסק ועסק
אלעד עמיחי:
 חובה על היצרן והיבואן
אלעד עמיחי:
 אמנת שירות שאנחנו נחייב לעמוד בה
אלעד עמיחי:
 ועוד שורה של צעדים שאמורים לתת שירות יותר טוב לאזרח
יצחק פינדרוס:
כמה למיטב ידיעתכם, ואני אעביר מיד למועצה הישראלית לצרכנות
יצחק פינדרוס:
 כמה למיטב ידיעתכם כסף מתוך שנגבה מהציבור חזר לציבור? בסוף, במספרים אבסולוטיים
יצחק פינדרוס:
 בסוף באחוזים, כמה כסף מתוך הכסף שנגבה מהציבור חזר לציבור? לציבור, לא לחברות היצרנים
מטי צרפתי הרכבי:
מתוך ה-73% של פיקדון, יש להם איזה שהוא נפח מסוים
יצחק פינדרוס:
כמה כסף חזר לציבור? כמה כסף נשאר בחברת הניקיון?
אלעד עמיחי:
לא, זה לא, מתוך הזה 25% מוחזר לציבור בבתי העסק
מטי צרפתי הרכבי:
לא, זה בתי עסק
יצחק פינדרוס:
לא, זה לא שב לציבור
אלעד עמיחי:
בתי עסק זה הציבור, איפה הציבור מחזיר?
יצחק פינדרוס:
טוב, תודה
מטי צרפתי הרכבי:
אני חושבת שזה מוסדי, אם זה צבא
אלעד עמיחי:
ויש גם מוסדי
מטי צרפתי הרכבי:
אתה יודע לעשות את הפילוח הזה?
יצחק פינדרוס:
מטי, מטי
יצחק פינדרוס:
 אנחנו נבקש מהמועצה הישראלית לצרכנות
הדס יעקבסון ארידור:
שלום אדוני
הדס יעקבסון ארידור:
 המועצה הישראלית לצרכנות, אני רק אסביר, אנחנו חברה ממשלתית
הדס יעקבסון ארידור:
 ואנחנו חברה שפועלת על פי חוק
הדס יעקבסון ארידור:
 אנחנו חברה עצמאית לחלוטין והתפקיד שלנו זה לדאוג לצרכנים
הדס יעקבסון ארידור:
 זאת אומרת, זה האינטרס שלנו
הדס יעקבסון ארידור:
 יש המון אינטרסים יפה, סביבה וכו', אנחנו דואגים לצרכן בקצה
הדס יעקבסון ארידור:
      אנחנו באמת בשיתוף פעולה יחד עם המשרד להגנת הסביבה הקמנו את מוקד הפיקדון, כי תיארנו לעצמנו שבהתחשב בשינוי יתחילו גם הבעיות
הדס יעקבסון ארידור:
 ואנחנו רצינו לעזור לצרכן בקצה בעצם לממש את הזכויות שלו
הדס יעקבסון ארידור:
 גם ליידע אותו על הזכויות שלו וגם לסייע לו
הדס יעקבסון ארידור:
 היינו האמת, גם אנחנו לא ציפינו לכזאת כמות של פניות והגיעו אלינו בהחלט
יצחק פינדרוס:
חבל שלא הקשבת לי בוועדה הקודמת לפני שנתיים, כשהשרה הגיעה לשם
יצחק פינדרוס:
 אמרתי את כל הדברים בצורה, לא נעים לי להגיד, במצגת
יצחק פינדרוס:
 אבל בסדר
הדס יעקבסון ארידור:
אז אנחנו פה בשביל לנסות לעזור
הדס יעקבסון ארידור:
 ובאמת, אז יש לנו מוקד, כי גילינו שגם, עשינו איזה שהוא פילוח גם של האוכלוסייה שנפגעת הכי הרבה מהעניין הזה
הדס יעקבסון ארידור:
 והרבה פעמים מדובר גם באוכלוסייה חלשה, אוריינטציה דיגיטלית
הדס יעקבסון ארידור:
 ולכן הקמנו גם מוקד טלפוני, אנחנו יוצרים קשר שוטף כל הזמן עם בתי העסק, מיידעים, מסבירים, מחדדים, לוחצים וכו' על מנת שהצרכנים יקבלו את מה שמגיע להם
הדס יעקבסון ארידור:
      מה שאנחנו רואים זה שקודם כל, באמת, בתי העסק העלו טענות יפות
הדס יעקבסון ארידור:
 אמרו לא אוספים מאתנו, אין לנו יכולת לקבל
הדס יעקבסון ארידור:
 אנחנו ככה ניצבים בתווך
הדס יעקבסון ארידור:
 אבל אחרי כל זה, אנחנו באמת רואים שהצרכנים א' לא תמיד מודעים למה מגיע להם
הדס יעקבסון ארידור:
 הרבה פעמים מקבלים דברים, הם פשוט לא מקבלים את הכסף חזרה
הדס יעקבסון ארידור:
 הם מחזירים את הבקבוקים, מקבלים זיכויים
הדס יעקבסון ארידור:
 הם לא מקבלים החזר כספי, מקשים עליהם מאוד
הדס יעקבסון ארידור:
 מה שלנו כואב באופן אישי, ואני יודעת שזה קצת צדדי
הדס יעקבסון ארידור:
 הרבה פעמים היחס שאותם צרכנים מקבלים בבתי העסק הוא מאוד מאוד מבזה
הדס יעקבסון ארידור:
 הוא משפיל, הוא לא נעים
הדס יעקבסון ארידור:
 וזה ברמת כבוד האדם פה
הדס יעקבסון ארידור:
 אני כבר לא מדברת, אני יודעת שיש פה כסף ויש פה סביבה, יש פה המון המון דברים
הדס יעקבסון ארידור:
 אבל הסיפורים שאנחנו שומעים כל יום על ההתנהלות הם מאוד חורים לנו
הדס יעקבסון ארידור:
 וזה אולי הנושא שאתה יודע, קצת הלך לאיבוד בתוך הסיפור
הדס יעקבסון ארידור:
 אבל בסוף יש שם אנשים שבסך הכול רוצים לקבל את מה שמגיע אליהם
הדס יעקבסון ארידור:
 ומתייחסים אליהם בצורה לא ראויה, אני אגיד את זה מאוד בעדינות
הדס יעקבסון ארידור:
      אנחנו כן מצליחים להחזיר את הכסף לאלו שפונים אלינו
הדס יעקבסון ארידור:
 ואנחנו היינו מאוד מאוד שמחים להרחיב את זה, כי אנחנו באמת לא עומדים בכמויות
הדס יעקבסון ארידור:
 אנחנו מדברים על אלפי פניות
הדס יעקבסון ארידור:
 אנחנו מדברים על כמעט 20,000 פניות ממש עד עכשיו
הדס יעקבסון ארידור:
 זה המון
הדס יעקבסון ארידור:
 זה אמנם טיפה בים, אבל זה המון
הדס יעקבסון ארידור:
 והיינו שמחים כן לאפשר לצרכנים ולסייע להם באמת לקבל את מה שמגיע להם
הדס יעקבסון ארידור:
 ובעיקר היינו שמחים אם התהליך הזה היה קצת יותר נעים וראוי
הדס יעקבסון ארידור:
 גם מבחינת הממשק של הצרכן
יצחק פינדרוס:
יש לכם הצעות קונקרטיות איך לעשות את זה תהליך יותר נעים וראוי?
הדס יעקבסון ארידור:
תראה, הנושא של האוטומטיות והמכונות הוא מאוד מועיל מהבחינה הזאת
הדס יעקבסון ארידור:
 כי בעצם הצרכן לא צריך להגיע עם השקית
יצחק פינדרוס:
כשאת אומרת מכונות אוטומטיות – זה רק ברשתות שיווק או גם בחנויות שכונתיות?
הדס יעקבסון ארידור:
תראה, אני לא, קטונתי
יצחק פינדרוס:
לא, מבחינת מה שאת מתכוונת
הדס יעקבסון ארידור:
מבחינת מה שאנחנו מרגישים, אנחנו יודעים שהצרכנים בדרך כלל מגיעים לרשתות השיווק
הדס יעקבסון ארידור:
 הם פחות מגיעים למכולות הקטנות
הדס יעקבסון ארידור:
 גם בגלל שהיום מי שמודע וקצת יודע לא תמיד בטוח שהוא רכש את אותו בקבוק במכולת השכונתית
מטי צרפתי הרכבי:
זה צריך לחזור לאותה מכולת?
מטי צרפתי הרכבי:
יש חנויות נוחות אני מבינה שפרוסות והמידה הזאת לא שקוף לציבור
מטי צרפתי הרכבי:
 אבל אני יכולה לבוא עם ה-5,000 בקבוקים שיש לי בחצר לחנות נוחות?
נמרוד הגלילי:
לא, יגבילו אותך ל-50 יחידות
הדס יעקבסון ארידור:
ל-50, נכון
הדס יעקבסון ארידור:
 בסדר, החוק מגביל
הדס יעקבסון ארידור:
 אז אנחנו רואים גם את הנושא של הממשק של הצרכן, כשהוא מגיע עם שקית עם בקבוקים ומבקש כסף, הוא מרגיש כמו קבצן בפתח למרות שזה כסף שלו
הדס יעקבסון ארידור:
 זה פשוט כסף שלו
יצחק פינדרוס:
סליחה שאני מקשה עלייך, אני באמת מנסה להבין
יצחק פינדרוס:
 הפניות שלכם הם רק לגבי רשתות שיווק, לא לגבי חנויות שכונתיות?
הדס יעקבסון ארידור:
הפניות שלנו הן גם לגבי חנויות שכונתיות
הדס יעקבסון ארידור:
 עם החנויות השכונתיות, בגלל, שוב, היקף המכירות שלהם, אז אנחנו רואים שהפניות הן יותר ספורדיות
הדס יעקבסון ארידור:
 זה יותר מתפזר והרבה פעמים גם אנשים, כשזה החנות השכונתית, מפחדים להתלונן
הדס יעקבסון ארידור:
 הם לא רוצים לנקוב בשמם, הם לא רוצים להסתכסך עם בעל המכולת
יצחק פינדרוס:
 יותר קל לו להתלונן מול רשות שיווק, על אף שהצורך שלו יכול להיות, יכול להיות שאנחנו מפספסים
הדס יעקבסון ארידור:
יכול להיות ליד הבית
יצחק פינדרוס:
הצורך שלו היא פחות רשת השיווק, אלא יותר המכולת השכונתית
יצחק פינדרוס:
 אבל את אומרת הוא קשה לו להתלונן
הדס יעקבסון ארידור:
אני מסכימה איתך לגמרי
הדס יעקבסון ארידור:
 יש כאן בעיה
יצחק פינדרוס:
 יש פה איזה נעלם שצריך לפתור
הדס יעקבסון ארידור:
עכשיו, יותר מזה, אנחנו רואים בפילוח שעשינו גם לקראת הישיבה היום, מבחינה גיאוגרפית, אנחנו רואים שמרבית ההפרות מתרכזות באזור ירושלים
הדס יעקבסון ארידור:
 אזור בני ברק
הדס יעקבסון ארידור:
 מככבים בראש רשימות הסניפים שבהם אנחנו מקבלים המון המון פניות
הדס יעקבסון ארידור:
 עכשיו, זה יכול לנבוע ממודעות הצרכנים
יצחק פינדרוס:
זה נובע מאותו דבר שהוא אמר, ש-90% באירופה
יצחק פינדרוס:
 כי באירופה, כשאתה נכנס לחנות אתה לא רואה כל כך הרבה מדפים של בקבוקים גדולים כמו שאתה רואה בירושלים
יצחק פינדרוס:
 זאת התשובה
יצחק פינדרוס:
 משרד איכות הסביבה בונה על מחקרים
יצחק פינדרוס:
 אני אומר לכם שזה בא, תשובה פשוטה מאוד, אין חנות לא באירופה ולא בארצות הברית שאתה רואה מה שאתה רואה במכולת פה עם כמות הבקבוקים האלה
יצחק פינדרוס:
 אין
מטי צרפתי הרכבי:
אולי הצריכה של בקבוקים גדולים
יצחק פינדרוס:
אני הייתי שבת במנהטן, בשביל להשיג בקבוק משפחתי אתה לא יכול להיכנס לכל חנות
יצחק פינדרוס:
 אמיתי
יצחק פינדרוס:
 אתה נכנס במנהטן לחנות רגילה, אין בקבוקים משפחתיים כמעט
יצחק פינדרוס:
 ואתה נכנס פה בארץ, הדבר הראשון שאתה רואה זה טורים של בקבוקים
מטי צרפתי הרכבי:
גם שתייה מתוקה
מטי צרפתי הרכבי:
 אני יכולה להגיד לך שבמקרים שאני קונה, אני קונה בקבוק קטן, שחלילה לא ישתו את כל הבקבוק
יצחק פינדרוס:
הנה, קיבלת תשובה
יצחק פינדרוס:
 אבל כן?
הדס יעקבסון ארידור:
אז אני אומרת שבאמת מבחינת הפילוח אנחנו רואים באמת הפרות שמתרכזות באזורים גיאוגרפים
הדס יעקבסון ארידור:
 אמנם האזורים הגדולים
הדס יעקבסון ארידור:
 וכן, הצרכנים פונים בעיקר בנוגע לרשתות הגדולות
הדס יעקבסון ארידור:
 הם פחות פונים לגבי המכולות, מהסיבה שהצגנו
הדס יעקבסון ארידור:
 אנחנו רואים את זה הרבה בשיחות אנונימיות
הדס יעקבסון ארידור:
 וכשאנחנו מדברים על צרכנים, אנחנו מדברים הרבה על צרכנים פרטיים קטנים
הדס יעקבסון ארידור:
 לא על אספנים ולא על מי שזה מקצועו
הדס יעקבסון ארידור:
 כי בזה אנחנו פחות עוסקים
הדס יעקבסון ארידור:
 אנחנו עוסקים בצרכן הבודד
הדס יעקבסון ארידור:
      אז כן, יש פה בעיה
הדס יעקבסון ארידור:
 אנחנו מנסים להנגיש את זה לציבור
הדס יעקבסון ארידור:
 אבל הבעיה באמת כנראה נמצאת לאורך כל השרשרת
הדס יעקבסון ארידור:
 אנחנו נמצאים בקרב אין סופי מול הקמעונאים, שהם לא מאוד מחבבים אותנו, כי אנחנו לוחצים אותם, הם לחוצים מעצמם וכו'
הדס יעקבסון ארידור:
 ואני מבינה את זה
הדס יעקבסון ארידור:
 אבל התפקיד שלנו פה זה לדאוג לצרכן הקצה
הדס יעקבסון ארידור:
 אז אנחנו מנסים לעשות כמיטב יכולתנו, בשיתוף עם המשרד כמובן
הדס יעקבסון ארידור:
 אבל כן, צריך להתחיל לחשוב איך עושים את זה יעיל יותר
יצחק פינדרוס:
 נמרוד הגלילי, מאיגוד לשכות המסחר
נמרוד הגלילי:
שלום
נמרוד הגלילי:
 בוקר טוב ותודה לאדוני על היכולת להציג את המצגת
נמרוד הגלילי:
 וגם על הדברים שנאמרו בתחילת הדיון על ידיך מלקחים שהאמת שגם אנחנו השמענו אותם עוד טרם החלת חוק הפיקדון
יצחק פינדרוס:
אתה היית בדיון שהשרה תקפה אותי שאני מדבר מתוך?
נמרוד הגלילי:
חד משמעית הייתי
יצחק פינדרוס:
לוביסטים ושדיברו איתי